2001R1543 — DA — 06.01.2005 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 1543/2001

af 27. juli 2001

om handelsnormer for hovedsalat, kruset endivie og bredbladet endivie







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager ( 1 ), senest ændret ved Kommissionens forordning (EF) nr. 911/2001 ( 2 ), særlig artikel 2, stk. 2, og ud fra følgende betragtninger: (1) Hovedsalat, kruset endivie og bredbladet endivie er opført i bilag I til forordning (EF) nr. 2200/96 blandt de produkter, der skal fastsættes normer for Kommissionens forordning (EØF) nr. 79/88 af 13. januar 1988 om fastsættelse af kvalitetsnormer for hovedsalat, kruset endivie og bredbladet endivie ( 3 ), senest ændret ved forordning (EF) nr. 1455/1999 ( 4 ), er blevet ændret mange gange og er ikke længere juridisk overskuelig. (2) De nævnte bestemmelser bør derfor omarbejdes og forordning (EØF) nr. 79/88 ophæves. For at opnå gennemsigtighed på verdensmarkedet bør der tages hensyn til den norm for hovedsalat, kruset endivie og bredbladet endivie, som er anbefalet af arbejdsgruppen for fastsættelse af normer for letfordærvelige produkter og kvalitetsforbedring under De Forenede Nationers Økonomiske Kommission for Europa (FN/ECE). (3) Formålet med at anvende disse normer er at fjerne produkter af utilfredsstillende kvalitet fra markedet, at styre produktionen, så den opfylder forbrugernes krav, og at lette handelsforbindelserne på grundlag af loyal konkurrence og dermed bidrage til at gøre produktionen mere rentabel. (4) Normerne gælder for alle handelsled. Transport over længere afstand, oplagring af en vis varighed eller de forskellige behandlinger, produkterne underkastes, kan medføre en række forandringer på grund af produkternes biologiske udvikling og deres mere eller mindre letfordærvelige karakter. Der bør tages hensyn til disse forandringer, når normerne anvendes i de handelsled, som følger efter forsendelsen. (5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager — ud fra følgende betragtninger: UDSTEDT FØLGENDE FORORDNING:







Artikel 1

Handelsnormerne for følgende produkter er anført i bilaget:

— hovedsalat, henhørende under KN-kode 0705 11 og 0705 19

— kruset og bredbladet endivie, henhørende under KN-kode 0705 29.

Normerne anvendes i alle handelsled på de betingelser, der er fastsat i forordning (EF) nr. 2200/96.

Dog kan produkterne i de handelsled, som følger efter forsendelsen, i forhold til normernes krav fremvise en lettere forringet friskhedstilstand og fasthed og mindre forandringer på grund af deres udvikling eller mere eller mindre letfordærvelige karakter.

Artikel 2

Forordning (EØF) nr. 79/88 ophæves.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.









BILAG

NORMER FOR HOVEDSALAT, KRUSET ENDIVIE OG BREDBLADET ENDIVIE

I. DEFINITION AF PRODUKTET

Normerne gælder for:

— hovedsalat af sorter (cultivarer) af arten: — — Lactuca sativa L. var. capitata L. (almindelig hovedsalat, inkl. icebergtypen) — Lactuca sativa L. var. longifolia Lam. (bindsalat) — Lactuca sativa L. var. crispa L. (pluksalat), og — krydsninger af disse sorter

— kruset endivie af sorter (cultivarer) af arten Cichorium endivia L. var. crispum Lam., og

— bredbladet endivie af sorter (cultivarer) af arten Cichorium endivia L. var. latifolium Lam,

som er bestemt til levering i frisk tilstand til forbrugerne.

Normerne gælder hverken for produkter, der er beregnet til industriel forarbejdning, for produkter, der frembydes som enkeltblade, eller hovedsalat i potter.

II. KVALITETSBESTEMMELSER

Ved normerne fastsættes de kvalitetskrav, som produkterne skal opfylde efter klargøring og emballering.

A. Mindstekrav

Generelt for kategorierne gælder under hensyn til tolerancer og særlige bestemmelser for de enkelte kategorier, at produkterne skal være:

— hele

— sunde (produkter, der er angrebet af råd eller er forringet i en sådan grad, at de er uegnede til konsum, udelukkes)

— rene og afpudsede, dvs. praktisk taget fri for jord og andre vækstmedier samt praktisk taget fri for synlige fremmedlegemer

— friske

— saftspændte

— praktisk taget frie for skadegørere

— praktisk taget frie for angreb af skadegørere

— frie for stokløbning

— frie for unormal ydre fugtighed

— frie for fremmed lugt og/eller smag.

For hovedsalat tillades en rødlig farvenuance forårsaget af lave temperaturer under væksten, såfremt en sådan ikke i alvorlig grad ændrer udseendet.

Rødderne skal med et rent snit være skåret af umiddelbart under bladfæstet.

Produkterne skal være normalt udviklede.

Produkternes udvikling og tilstand skal være således, at de kan:

— tåle transport og håndtering, og

— ankomme til bestemmelsesstedet i tilfredsstillende stand.

B. Klasseinddeling

Produkterne inddeles i følgende to kategorier:

i) Kategori I Produkterne i denne kategori skal være af god kvalitet. De skal have sortens eller den kommercielle types særpræg, især med hensyn til farve. Produkterne skal være: — velformede — faste, dog afhængig af dyrkningsform og produkttype — frie for skader og angreb, der forringer spiseligheden — frie for frostskader. Hoedsalat skal have et enkelt velskabt hoved. Det er dog tilladt, at hovedsalat dyrket som beskyttet afgrøde har et mindre hoved. Bindsalat skal have et hoved, evt. af mindre størrelse. Hvad angår kruset endivie og bredbladet endivie skal den centrale del være gul.

ii) Kategori II Denne kategori omfatter produkter, der ikke kan placeres i kategori I, men som opfylder de ovenfor angivne mindstekrav. Produkterne skal være: — rimeligt velformede — frie for skader og forandringer, der i alvorlig grad foringer spiseligheden. Det tillades, at produkterne fremviser følgende fejl, dog forudsat, at de fortsat har de vigtige kendetegn for kvalitet, opbevaring og præsentation: — mindre farvefejl — lettere skader forårsaget af angreb af skadegørere. Det er tilladt, at hovedsalat har et mindre hoved. For hovedsalat dyrket som beskyttet afgrøde kræves der ikke hoved. Bindsalat kan være uden hoved.

III. BESTEMMELSER VEDRØRENDE STØRRELSESSORTERING

Størrelsessorteringen bestemmes efter vægten pr. stk.

A. Mindstevægt

Mindstevægten for kategori I og II er på:







Friland Beskyttet Hovedsalat, ekskl. hovedsalat af typen »iceberg«, og bindsalat, ekskl. salat af typen Little Gem 150 g 100 g Hovedsalat af typen »iceberg« 300 g 200 g Pluksalat og salat af typen Little Gem 100 g 100 g Kruset endivie og bredbladet endivie 200 g 150 g

B. Ensartethed

a) Hovedsalat For alle kategorier gælder, at vægtforskellen mellem det letteste og det tungeste hoved i samme pakning ikke må overstige: — 40 g i de tilfælde, hvor det letteste hoved vejer under 150 g — 100 g i de tilfælde, hvor det letteste hoved vejer mellem 150 og 300 g — 150 g i de tilfælde, hvor det letteste hoved vejer mellem 300 og 450 g — 300 g i de tilfælde, hvor det letteste hoved vejer over 450 g.

b) Kruset endivie og bredbladet endivie For alle kategorier gælder, at vægtforskellen mellem det letteste og det tungeste hoved i samme pakning ikke må overstige 300 g.

IV. TOLERANCEBESTEMMELSER

Følgende tolerancer for kvalitet og størrelse for produkter, der ikke opfylder kravene til den angivne kategori, er tilladt i hver pakning.

A) Kvalitetstolerancer

i) Kategori I 10 % af antallet af hoveder, der ikke opfylder kravene til kategorien, men som opfylder kravene til kategori II, eller undtagelsesvis falder inden for tolerancerne for denne kategori.

ii) Kategori II 10 % af antallet af hoveder, der hverken opfylder kravene til kategorien eller mindstekravene, dog bortset fra produkter, der er angrebet af råd eller fremviser andre forandringer, som gør dem uegnede til konsum.

B) Størrelsestolerancer

For alle kategorier: 10 % af antallet af hoveder, der ikke opfylder størrelseskravet, og som højst 10 % mindre eller mere end den pågældende størrelse.

V. BESTEMMELSER VEDRØRENDE PRÆSENTATION

A. Ensartethed

Indholdet af hver pakning skal være ensartet og må kun bestå af produkter af samme oprindelse, sort eller kommerciel type, kvalitet og størrelse.

Det er imidlertid tilladt at blande de forskellige typer af produkter, der er omfattet af nærværende normer, i én pakning, forudsat at produkterne er ensartede hvad angår kvalitet og, for hver enkelt type, størrelse. Desuden skal det være let at adskille typerne visuelt fra hinanden, og andelen af hver type skal være synlig, uden at det er nødvendigt at beskadige emballagen.

Den synlige del af pakningens indhold skal være repræsentativ for hele indholdet.

▼M1

Uanset de foregående bestemmelser i dette punkt kan de af denne forordning omfattede produkter sælges sammen med friske frugter og grøntsager af forskellige arter i pakninger ► af en nettovægt på 3 kg eller derunder ◄ på betingelserne i forordning (EF) nr. 48/2003 ( 5 ).

▼B

B. Emballering

Produkterne skal emballeres således, at de sikres passende beskyttelse.

Materialerne, der anvendes indvendigt i pakningen, skal være nye, rene og af en kvalitet, der ikke fremkalder ydre eller indre forandringer af varen. Anvendelse af materialer, herunder papir eller klistermærker, med handelsmæssige oplysninger er tilladt, hvis påtrykningen eller mærkningen foretages med giftfri sværte eller lim.

Pakningerne skal være fri for ethvert fremmedlegeme.

▼M3

Klæbemærker, der påsættes hvert enkelt produkt, skal kunne aftages uden at efterlade synlige spor af lim eller fejl i skallen.

▼B

C. Præsentation

Produkter, der frembydes i mere end et lag, kan anbringes med bunden mod hjertet, forudsat at lagene og hovederne er beskyttet og adskilt på passende vis.

VI. MÆRKNINGSBESTEMMELSER

Hver pakning skal være forsynet med følgende oplysninger anbragt på samme side og anført med bogstaver, som er letlæselige, ikke kan udviskes og er synlige udefra:

▼M3

A. Identifikation

Pakkeriets og/eller afsenderens navn og adresse, idet disse oplysninger kan erstattes med følgende:

— for alle emballager med undtagelse af færdigpakninger: den officielt udstedte og anerkendte kode for pakkeriet og/eller afsenderen efter betegnelsen »pakkeri og/eller afsender« eller en tilsvarende forkortelse,

— for færdigpakninger: navn og adresse på salgsvirksomheden med sæde i Fællesskabet efter anførslen »emballeret for:« eller tilsvarende. I dette tilfælde skal klæbemærket også omfatte koden for pakkeriet og/eller afsenderen. Salgsvirksomheden stiller al information, som kontrolmyndighederne skønner nødvendig, til rådighed om betydningen af den pågældende kode.

▼B

B. Produktets art

— »hovedsalat«, »bataviasalat«, »icebergsalat«, »bindsalat«, »pluksalat« (eller. f.eks. »egebladssalat«, »lollo bionda« og »lollo rossa«), »kruset endivie«, »bredbladet endivie«eller en tilsvarende betegnelse for disse varearter, hvis indholdet ikke er synligt udefra

— hvis aktuelt »hovedsalat af typen Little Gem« eller andre synonyme betegnelser

— hvis aktuelt »beskyttet afgrøde« eller anden relevant betegnelse

— sortsnavn (valgfrit)

— ved blandinger af forskellige typer produkter: — — betegnelsen »blandet salat«, eller — betegnelsen på hver produkttype og, i fald indholdet ikke er synligt udefra, antallet af stykker for hver type.

C. Produktets oprindelse

— oprindelsesland og eventuelt produktionsområde eller national, regional eller lokal betegnelse.

D. Handelsmæssige oplysninger

— kategori

— størrelse, udtrykt ved mindstevægt pr. stk. eller antal hoveder

— nettovægt (valgfrit).

E. Officielt kontrolmærke (valgfrit).

▼M3

Det kræves ikke, at de oplysninger, der er fastsat i stk. 1, påføres pakninger, der indeholder salgspakninger, der kan ses udefra, og som alle er påført de pågældende oplysninger. Disse pakninger må ikke være påført nogen vildledende mærkning. Er de anbragt på paller, skal oplysningerne anføres på et etiket, der anbringes synligt på mindst to sider af pallen.